open-index/open-wikipedia-markdown huggingface dataset:
మొలాయ గోస్వామి

**మొలాయ గోస్వామి**, అస్సామీ సినిమా నటి. 1992లో 39వ భారత జాతీయ చలనచిత్ర పురస్కారాలలో *[[ఫిరింగోటి]]* సినిమాకు ఉత్తమ నటిగా జాతీయ అవార్డును అందుకుంది.

## వ్యక్తిగత జీవితం
మొలాయ గోస్వామి అస్సాంలోని డిబ్రూగర్ లోని రాజ్‌ఖోవా కుటుంబంలో జన్మించింది. తండ్రి కైలాష్ రాజ్‌ఖోవా ఇంజనీర్ గా పనిచేశాడు. నాగావ్‌లో పాఠశాలలో చదువుకున్న మొలాయ, మెట్రిక్యులేషన్ తర్వాత గౌహతికి వచ్చి, హ్యాండిక్ గర్ల్స్ కాలేజీ నుండి గ్రాడ్యుయేషన్ ను, గౌహతి యూనివర్సిటీ నుండి పోస్ట్ గ్రాడ్యుయేషన్ ను పూర్తి చేసింది. కళాశాల రోజుల్లోనే అస్సాం మొదటి మహిళల హాకీ జట్టుకు ఎంపికైంది. తరువాత ఉపధ్యాయ వృత్తిని చేపట్టి, సోనారి కాలేజీలో పనిచేసింది. 1983లో జాగిరోడ్ కాలేజీలో చేరింది.

మొలాయ 1981లో ఇంజనీర్ ప్రదీప్ గోస్వామిని వివాహం చేసుకుంది. వీరికి నిమిషా గోస్వామి, నిషితా గోస్వామి అనే ఇద్దరు కుమార్తెలు ఉన్నారు. నిషితా గోస్వామి కూడా నటిగా పలు సినిమాలలో నటించింది. 

## సినిమారంగం
తన భర్త ప్రోత్సాహంతో 1985లో అస్సామీ చిత్ర నిర్మాత దివంగత డాక్టర్ భబేంద్ర నాథ్ సైకియా తీసిన ‘అగ్నిస్నాన్’ సినిమాలో తొలిసారిగా నటించింది. ఈ సినిమా భబేంద్ర నాథ్ సైకియా రాసిన ‘అంతరీప్’ నవల ఆధారంగా రూపొందించబడింది. ఈ సినిమాలో మొలాయ గోస్వామి మేనక పాత్రలో నటించింది. 1992 సంవత్సరంలో మొలాయ తన రెండవ సినిమా ‘ఫిరింగోటి’ (అస్సాం జాహ్ను బారువా దర్శకత్వం) లో నటించింది. తరువాత ‘ఉత్తర్‌కాల్’, ‘మా’, ‘అసేన్ కోనోబా హియాత్’, ‘శేష్ ఉపహార్’ సినమాలు చేసింది. ‘రితు అహే రైతు జై’ వంటి అస్సామీ టీవీ సీరియళ్ళలో కూడా నటించింది.

## సినిమాలు

* *క్యాలెండర్* (2017)
* *భల్ పాబో నజనిలు* (2013)
* *పోలే పోలే యురే మోన్* (2011)
* *శ్రీమంత శంకర్దేవ* (2010)
* *జీవన్ బాటర్ లోగోరి* (2009)
* *కొనికర్ రామ్‌ధేను* (*రైడ్ ఆన్ ది రెయిన్బో*) (2003)
* *డామన్: ఎ విక్టిమ్ ఆఫ్ మారిటల్ వాయిలెన్స్=* (2001)
* *[[ఫిరింగోటి]]* (*ది స్పార్క్*) (1992)
* *ఉత్తర్కాల్* (1990)
* *సిరాజ్* (1988)
* *సర్బజన్* (1985)
* *మా* (1986)
* *అగ్నిస్నాన్* (1985)

## పురస్కారాలు
# 1992: 39వ భారత జాతీయ చలనచిత్ర పురస్కారాలు - ఉత్తమ నటిగా ‘రజత్ కమల్’ పురస్కారం (*[[ఫిరింగోటి]]*) 
# ‘జాయ్‌మోటి అవార్డు’ - ‘ఉత్తమ టీవీ నటి’ (‘రైతు అహే రైతు జై’) 

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
వర్గం:అసోం వ్యక్తులు
మితాలీ జగ్తాప్ వరద్కర్

**మితాలీ జగ్తాప్ వరద్కర్**, మరాఠీ సినిమా నటి. 2010లో వచ్చిన *[[బాబూ బ్యాండ్ బాజా]]* సినిమాలో నటనకు 58వ జాతీయ చలనచిత్ర అవార్డులలో ఉత్తమ నటిగా జాతీయ చిత్ర పురస్కారాన్ని గెలుచుకుంది. *తెన్మెర్కు పరువాకత్రు* తమిళ సినిమాలో నటించిన శరణ్యతో ఈ జాతీయ పురస్కారాన్ని పంచుకుంది.

## జీవిత విషయాలు
శాస్త్రీయ నృత్యకారిణి, నాటక కళాకారిణి అయిన వరద్కర్ నవంబరు 21న మహారాష్ట్రలోని ఔరంగాబాదులో జన్మించింది. ఔరంగాబాద్‌లోని వసంతరావు నాయక్ కళాశాలలో సోషియాలజీలో మాస్టర్ డిగ్రీ పూర్తిచేసింది. 2004, నవంబరు 27న సినిమాటోగ్రాఫర్ సందీప్ వరద్కర్ ని వివాహం చేసుకుంది.

## కళారంగం
3వ తరగతి చదువుతున్నప్పుడు ‘దేవ్కి దేవ్కి’ సినిమాలో బాలనటిగా నటించింది. డిగ్రీ కోర్సుతోపాటు థియేటర్ ఆర్ట్స్‌లో చేరింది. తరువాత ముంబైకి వెళ్ళి అక్కడ ‘అశ్వథా’ అనే థియేటర్ గ్రూపులో చేరి ముంబైలోని పృథ్వీ థియేటర్‌లో నాటక ప్రదర్శనలు చేసింది. 'కుసుమ్ క్కుసుమ్', 'కలిరే', 'సిఐడి సిఐడి', 'హకీకట్', 'కాగర్ కాగర్', 'ఆకాష్' (మరాఠీ) వంటి అనేక టీవీ సీరియళ్ళలో నటించింది. ‘విఠల్ విఠల్ ’, ‘ ఆగ్ ’ వంటి మరాఠీ సినిమాలతో గుర్తింపు పొందింది. పెళ్ళి తర్వాత నటనకు కొంత విరామం తీసుకొని, *బాబు బ్యాండ్ బాజా* సినిమాలో నటించి, జాతీయ అవార్డును గెలుచుకుంది.

## సినిమాలు
* *రాజు*
* *ఆగ్*
* *విఠల్ విఠల్*
* *[[బాబూ బ్యాండ్ బాజా]]* (2010)
* *అసవ సుందర్ స్వాప్నాంచ బంగ్లా* ఈటీవీ మరాఠీ సీరియల్
* కుకుసమ్ (2001)
* సత్యాగ్రహ

## మూలాలు

 
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
వర్గం:మరాఠీ సినిమా నటీమణులు
గుంతోటి వెంకట సుబ్బయ్య

**గుంతోటి వెంకట సుబ్బయ్య** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో బద్వేలు నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
గుంతోటి వెంకట సుబ్బయ్య 10 జనవరి 1960లో ఆంధ్రప్రదేశ్ రాష్ట్రం, కడప జిల్లా ,  గోపవరం మండలం , వల్లెలవారిపల్లె గ్రామంలో వెంకటసుబ్బయ్య, పెంచలకొండమ్మ దంపతులకు జన్మించాడు. ఆయన ఎంబీబీఎస్, ఎంఎస్‌ (ఆర్థో) పూర్తి చేసి, వైద్యుడిగా పని చేస్తున్నాడు.

## రాజకీయ జీవితం
డాక్టర్ వెంకటసుబ్బయ్య 2014లో వైఎస్సార్ కాంగ్రెస్ పార్టీలో చేరాడు. ఆయన 2016లో  బద్వేలు వైఎస్సార్‌సీపీ నియోజకవర్గ సమన్వయకర్తగా నియమితుడయ్యాడు. డాక్టర్ వెంకటసుబ్బయ్య 2019లో జరిగిన అసెంబ్లీ ఎన్నికల్లో బద్వేలు నియోజకవర్గం నుండి వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి డాక్టర్‌ ఓబులాపురం రాజశేఖర్‌పై 44,734 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు.

## మరణం
డాక్టర్ గుంతోటి వెంకటసుబ్బయ్య 28 మార్చి 2021న అనారోగ్యంతో బాధపడుతూ కడపలోని ఓ ప్రైవేట్ ఆస్పత్రిలో చికిత్స పోందుతూ మరణించాడు. ఆయనకు భార్య దాసరి సుధ , ఇద్దరు పిల్లలు హేమలత,  తనయ్‌ ఉన్నారు. 

## మూలాలు

వర్గం:కడప జిల్లా నుండి ఎన్నికైన శాసన సభ్యులు
వర్గం:కడప జిల్లా రాజకీయ నాయకులు
అలియాస్ జానకి

**అలియాస్ జానకి** 2013లో విడుదలైన తెలుగు సినిమా. సంఘమిత్ర ఆర్ట్స్ బ్యానర్ పై నీలిమ తిరుమలశెట్టి నిర్మించిన ఈ సినిమాకు దయానంద్ రెడ్డి దర్శకత్వం వహించాడు. వెంకట్ రాహుల్, శ్రీ రమ్య, నాగబాబు, అనీష అంబ్రోస్, శత్రు ప్రధాన పాత్రల్లో నటించిన ఈ సినిమా 26 జులై 2013న విడుదలైంది.

ఉత్తమ దర్శకుడు, దయానంద రెడ్డి , నంది పురస్కారం

## కథ
జానకి రామ్ అలియాస్ జానకి (వెంకట్ రాహుల్)  ఒక నిజాయితీ గల టీచర్ అయిన నాగబాబు కొడుకు.తండ్రి అడుగుజాడల్లోనే జానకి నీతి నిజాయితీగా పెరుగుతాడు. జానకి హైదరాబాద్ మున్సిపల్ కార్పొరేషన్ లో ఉద్యోగంలో చేరతాడు. ఒక కేసు విషయంలో పరిచయమయిన చైత్ర (అనీష అంబ్రోస్) తో  జానకి ప్రేమలో పడతాడు. సిటీలోని పెద్ద రౌడీ వాసుదేవ్ మైసా (శత్రు) కి వ్యతిరేకంగా న్యాయబద్ధంగా లాల్ నగర్ స్థలం పేద ప్రజలకి చెందాలని జానకి పోరాటం మొదలు పెడతాడు, అక్కడనుండి జానకి అడ్డు తొలగించి ఆ స్థలం కబ్జా చెయ్యాలని మైసా , మైసా నుండి ఆ స్థలాన్ని కాపాడి పేదలకే అప్పగించాలని జానకి,  వీరి మధ్యలో పియదర్శిని (శ్రీ రమ్య) అనే అమ్మాయి ఎలా వచ్చింది.  అసలు ప్రియదర్శిని ఎవరు? స్థలం విషయంలో చివరికి ఎవరు గెలిచారు ? అనేదే మిగతా సినిమా కథ.

## నటీనటులు
*వెంకట్ రాహుల్ - జానకిరామ్ 
*శ్రీ రమ్య - ప్రియదర్శిని 
*అనీష అంబ్రోస్ - చైత్ర
*నాగబాబు -  జానకిరామ్  తండ్రి 
*తనికెళ్ళ భరణి -ముకుందం  
*శత్రు -మైసా
*శివన్నారాయణ - కాశి 
*సంధ్య జనక్ -  కాశి  భార్య

## సాంకేతిక నిపుణులు
*బ్యానర్:  సంఘమిత్ర ఆర్ట్స్ 
*నిర్మాత:  నీలిమ తిరుమలశెట్టి 
*స్క్రీన్ ప్లే, దర్శకత్వం:  దయానంద్ రెడ్డి
*కథ: వెంకట్ రాహుల్
*సంగీతం: శ్రావణ్ 
*సినిమాటోగ్రఫీ: సుజీత్ సారంగ్
*పాటలు: స్వేచ్ఛ , సురేంద్రకృష్ణ ,కె.కృష్ణకాంత్‌ , కార్తీక్ కొడకండ్ల, అశ్విన్
*ఎడిటింగ్: శ్రీజీత్ సారంగ్

## మూలాలు

వర్గం:2013 తెలుగు సినిమాలు
వర్గం:తనికెళ్ళ భరణి సినిమాలు
భద్రం

**భద్రం** తెలుగు సినిమా హాస్య నటుడు, వైద్యుడు. ఆయన 2015లో విడుదలైన జ్యోతిలక్ష్మీ సినిమా ద్వారా సినీరంగంలోకి అడుగు పెట్టాడు.

## జననం, విద్యాభాస్యం
భద్రం ఆంధ్రప్రదేశ్ రాష్ట్రం రాజమండ్రిలో జన్మించాడు. ఆయన తండ్రి గిరి యుగంధర్‌ నాయుడు కొన్ని చిత్రాలకు డిస్ట్రిబ్యూటర్‌గా పనిచేశాడు. ఆయన బెంగుళూర్‌లో ఫిజియోథెరపీ కోర్స్ పూర్తి చేశాడు. అతను ఆంధ్రప్రదేశ్‌కు చెందిన రాజకీయ నాయకుడు సోము వీర్రాజుకు అల్లుడు.

## వృత్తి జీవితం
భద్రం హైదరాబాద్‌లో ఎర్గొనోమిక్స్‌ (ఫిజియోథెరపిస్ట్‌) డాక్టర్‌గా తన వృత్తి జీవితాన్ని ప్రారంభించాడు. ఆయన గూగుల్, ఇన్ఫోసిస్‌ లాంటి సాఫ్ట్‌వేర్, ఐటీ కంపెనీలలో స్పెషలిస్ట్‌ డాక్టర్‌గా పనిచేస్తూ, దేశవ్యాప్తంగా ఎర్గానామిక్స్‌ ట్రైనింగ్, వర్క్‌షాప్‌లను నిర్వహించాడు.

## సినీ ప్రస్థానం
భద్రం డాక్టర్‌గా పనిచేస్తూ సినిమాలపై ఇష్టంతో ‘లవ్‌ పెయిన్‌’ పేరుతో మొదట చిన్న వీడియో చేశాడు. ఆయన అనంతరం ‘పెళ్లితో జరభద్రం’ పేరుతో షార్ట్‌ఫిల్మ్‌ తీసి అందులో నటించాడు. ఈ షార్ట్‌ఫిల్మ్‌ను చూసిన దర్శకుడు పూరి జగన్నాథ్‌ ఆయన దర్శకత్వం వహించిన జ్యోతిలక్ష్మీ సినిమాలో అవకాశం ఇచ్చాడు.

## నటించిన సినిమాలు

* జ్యోతిలక్ష్మీ (2014)
*ఊహలు గుస గుసలాడే (2014)
*రౌడీ ఫెలో (2014)
*చందమామ కథలు (2014)
*సూర్య వర్సెస్ సూర్య (2015)
* అరకు రోడ్ లో (2016)
*భలేభలే మగాడివోయ్ 
*గల్ఫ్ (2017)
*మహానుభావుడు (2017) - జిడ్డేశ్‌
*మిక్చర్ పొట్లం (2017)
*అమ్మాయిలంతే అదో టైపు (2017)
*జువ్వ (2018)
*ఇంటలిజెంట్ (2018)
*విజేత (2018)
*ఎందుకో ఏమో (2018)
*ఈ మాయ పేరేమిటో (2018)
*సుబ్రమణ్యపురం (2018)
*ఎన్.టి.ఆర్. కథానాయకుడు (2019)
*క్రేజీ క్రేజీ ఫీలింగ్ (2019)
*నేను నా నాగార్జున (2019)
*రాయలసీమ లవ్ స్టోరీ (2019)
*మిస్ మ్యాచ్ (2019)
*భాగ్యనగరవీధుల్లో గమ్మత్తు (2019)
*గువ్వ గోరింక (2020)
*శతమానంభవతి 
*మిస్టర్ 
*ఒక్క అమ్మాయి తప్ప
*లోఫర్ 
*ఎక్కడికిపోతావు చిన్నవాడా 
*ప్రేమమ్ 
*పండగచేస్కో
*డిక్టేటర్ 
*వైశాఖం 
*గల్ఫ్‌
*రణరంగం (2019)
*రాజ్‌దూత్ (2019)
*చావు కబురు చల్లగా (2021) 
*బట్టల రామస్వామి బయోపిక్కు (2021) 
*షాదీ ముబారక్ (2021) 
*బంగారు బుల్లోడు (2021)
* ముగ్గురు మొనగాళ్లు (2021)
*టక్‌ జగదీష్‌ (2021)
*అర్జున ఫల్గుణ (2021)
* సూపర్ మచ్చి (2022)
* వర్జిన్ స్టోరి (2022)
* 69 సంస్కార్‌ కాలనీ (2022)
*జిన్నా (2022)
*ఊర్వశివో రాక్షసివో (2022)
* రాజయోగం (2022)
*గ్రంధాలయం (2023)
* రంగమర్తాండ (2023)
* కళ్యాణమస్తు (2023)
* నాతో నేను (2023)
* శబరి (2023)
* మిస్ శెట్టి మిస్టర్ పోలిశెట్టి (2023)
* ఉమాపతి (2023)
* బ్రీత్ (2023)
* సుందరం మాస్టర్ (2024)
* తప్పించుకు తిరుగువాడు ధన్యుడు సుమతి (2024)
* బాబు నెం.1 బుల్ షిట్ గయ్ (2024)
* వి లవ్ బ్యాడ్ బాయ్స్ (2024)
* భీమా (2024)
* ఆ ఒక్కటీ అడక్కు (2024)
* నింద (2024)
* ధూం ధాం (2024)
* ఎర్రచీర - ది బిగినింగ్ (2024)
* శ్రీకాకుళం షెర్లాక్ హోమ్స్ (2024)
* డ్రింకర్ సాయి (2024)
* 100 క్రోర్స్ (2024)
* ఎల్‌వైఎఫ్ (2025)
* శ్రీశ్రీశ్రీ రాజావారు (2025)
* సోలో బాయ్ (2025)
* కన్యాకుమారి (2025)
* కిష్కింధపురి (2025)
* సఃకుటుంబానాం (2025)
* అనగనగా ఒకరాజు (2026)

## వెబ్ సిరీస్
* ఆహా నా పెళ్ళంట
* అతిధి (2023)

## మూలాలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:తూర్పు గోదావరి జిల్లా సినిమా నటులు
వర్గం:తూర్పు గోదావరి జిల్లా వైద్యులు
రెహనా సుల్తాన్

**రెహనా సుల్తాన్** (జననం 19 నవంబరు 1950) హిందీ సినిమా నటి. 1970లో వచ్చిన *[[దస్తక్]]* సినిమాలో తొలిసారిగా నటించి గుర్తింపు పొందడమేకాకుండా ఉత్తమ నటిగా జాతీయ చలనచిత్ర పురస్కారాన్ని అందుకుంది. పూణేలోని ఫిల్మ్ అండ్ టెలివిజన్ ఇన్స్టిట్యూట్ ఆఫ్ ఇండియా (ఎఫ్‌టిఐఐ) లో గ్రాడ్యుయేట్ చేసిన రెహనా, *చేత్నా* (1970) సినిమాలో చేసిన పాత్రతో కూడా గుర్తింపు పొందింది. "నా సినిమాల్లోని శృంగార సన్నివేశాలు బలవంతంగా చేసినవి కాదు, కథనంలో భాగంగానే వాటిని చేశాను.* కానీ*, ప్రస్తుతం అటువంటి దృశ్యాలు వాణిజ్య కారణాల కోసమే ఉపయోగించబడుతున్నాయని నేను భావిస్తున్నాను" అని ఆమె పేర్కొంది.

## జీవిత విషయాలు
రెహనా 1950, నవంబరు 19న అలహాబాదులో జన్మించింది.

## అవార్డులు
* 1970 - *[[దస్తక్]]* *సినిమాకు* ఉత్తమ నటిగా జాతీయ చలనచిత్ర పురస్కారం
* 1972 - *చేత్న సినిమాకు* ఉత్తమ నటిగా బి.ఎఫ్.జె.ఎ అవార్డు

## సినిమాలు

## మూలాలు

## బయటి లింకులు
* 
* 

వర్గం:జీవిస్తున్న ప్రజలు
వర్గం:1950 జననాలు
వర్గం:హిందీ సినిమా నటీమణులు
వర్గం:భారత జాతీయ చలనచిత్ర పురస్కార విజేతలు
గీతాంజలి థప

**గీతాంజలి థప**, భారతీయ సినిమా నటి. 2013లో వచ్చిన *లైయర్స్ డైస్* సినిమాకు ఉత్తమ నటిగా జాతీయ చలనచిత్ర పురస్కారం అందుకుంది.

## వ్యక్తిగత జీవితం
గీతాంజలి సిక్కింలో పుట్టి పెరిగింది. గాంగ్‌టక్ లోని డాన్ బాస్కో స్కూల్, మాల్బేసీ, తాషి నామ్‌గ్యాల్ అకాడమీలలో విద్యను అభ్యసించింది. గ్రాడ్యుయేషన్ కోసం కోల్‌కతాకు వెళ్లింది. సినిమాల్లోకి ప్రవేశించే ముందు మోడల్ గా పనిచేసింది. 2007లో అస్సాంలోని గువహాటిలో జరిగిన మెగా మిస్ నార్త్ ఈస్ట్ 2007 అందాల పోటీలో విజయం సాధించింది.

## నటించినవి
### సినిమాలు

### టెలివిజన్

## అవార్డులు
* 2013 - లాస్ ఏంజిల్స్ ఫిల్మ్ ఫెస్టివల్ - ఉత్తమ నటన - *ఐడి*
* 2013 - ఇమాజిన్ ఇండియా ఫిల్మ్ ఫెస్టివల్ - ఉత్తమ నటి - *ఐడి*
* 2013 - ఉత్తమ నటిగా జాతీయ చలనచిత్ర పురస్కారం - *లైయర్స్ డైస్*
* 2014 - 14 వ న్యూయార్క్ ఇండియన్ ఫిల్మ్ ఫెస్టివల్ - ఉత్తమ నటి - *లైయర్స్ డైస్*
* 2019 - ట్రిబెకా ఫిల్మ్ ఫెస్టివల్ - స్పెషల్ జ్యూరీ ప్రస్తావన - స్ట్రే డాల్స్

## మూలాలు

## బయటి లింకులు
* 
* 

వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
ఉషా జాదవ్

**ఉషా జాదవ్** మరాఠీ, హిందీ సినిమా నటి. 2012లో వచ్చిన *[[ధగ్]]* మరాఠీ సినిమాలో నటించి గుర్తింపు పొందడమేకాకుండా 60వ జాతీయ చలనచిత్ర అవార్డులలో ఉత్తమ నటిగా జాతీయ చలనచిత్ర పురస్కారాన్ని కూడా గెలుచుకుంది.  2019లో, *మై ఘాట్‌: క్రైమ్ నెం 103/2015 సినిమాలో* నటనకు  50వ భారతీయ అంతర్జాతీయ చలనచిత్రోత్సవంలో ఐఎఫ్ఎఫ్ఐ ఉత్తమ నటి అవార్డును అందుకుంది.

## జీవిత విషయాలు
ఉషా 1984, నవంబరు 3న మహారాష్ట్రలోని, కొల్హాపూర్ లో జన్మించాడు.

## సినిమాలు

## అవార్డులు

## మూలాలు

## బయటి లింకులు
* 

వర్గం:1987 జననాలు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
కేతిరెడ్డి వెంకటరామిరెడ్డి

**కేతిరెడ్డి వెంకటరామిరెడ్డి ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో ధర్మవరం నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
కేతిరెడ్డి వెంకటరామిరెడ్డి 13 అక్టోబర్ 1980లో ఆంధ్రప్రదేశ్ రాష్ట్రం , అనంతపురం జిల్లా , ధర్మవరం లో కేతిరెడ్డి సూర్యప్రతాపరెడ్డి (మాజీ ఎమ్మెల్యే) , కళావతమ్మ దంపతులకు జన్మించాడు. ఆయన తమిళనాడులోని భారతీయార్ యూనివర్సిటీ నుండి 2001లో  బీటెక్‌ పూర్తి చేశాడు.
  
## రాజకీయ జీవితం
కేతిరెడ్డి వెంకటరామిరెడ్డి రాజకీయ నేపధ్యమున్న కుటుంబం నుండి రాజకీయాల్లోకి వచ్చాడు. ఆయన 2006లో తన తండ్రి మాజీ ఎమ్మెల్యే కేతిరెడ్డి సూర్యప్రతాపరెడ్డి మరణానంతరం ఉద్యోగాన్ని వదిలి రాజకీయాల్లోకి వచ్చాడు. ఆయన 2009లో జరిగిన అసెంబ్లీ ఎన్నికల్లో కాంగ్రెస్ పార్టీ తరపున ధర్మవరం నియోజకవర్గం నుండి పోటీ చేసి తన సమీప ప్రత్యర్థి స్వతంత్ర అభ్యర్థి గోనుగుంట్ల సూర్యనారాయణ పై 19172 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టాడు. ఆయన వైఎస్ రాజశేఖర్ రెడ్డి మరణానంతరం కాంగ్రెస్ పార్టీకి రాజీనామా చేసి 23 ఆగస్ట్ 2013న వైఎస్సార్ కాంగ్రెస్ పార్టీలో చేరాడు.

కేతిరెడ్డి వెంకటరామిరెడ్డి 2014లో జరిగిన ఎన్నికల్లో వైఎస్సార్సీపీ అభ్యర్థిగా పోటీ చేసి తెలుగుదేశం పార్టీ అభ్యర్థి గోనుగుంట్ల సూర్యనారాయణ చేతిలో 14211 ఓట్ల తేడాతో ఓటమిపాలై, వైఎస్సార్‌సీపీ ధర్మవరం నియోజకవర్గ సమన్వయకర్తగా పని చేశాడు. ఆయన 2019లో జరిగిన ఎన్నికల్లో పోటీ చేసి టిడిపి అభ్యర్థి గోనుగుంట్ల సూర్యనారాయణ పై 15,286 ఓట్ల మెజారిటీతో గెలిచి రెండోసారి అసెంబ్లీకి ఎన్నికయ్యాడు.

## గుడ్‌ మార్నింగ్‌ ధర్మవరం
కేతిరెడ్డి వెంకట్రామిరెడ్డి ధర్మవరం నియోజకవర్గం పరిధిలో ‘గుడ్‌ మార్నింగ్‌ ధర్మవరం’ అనే కార్యక్రమంలో చేపట్టి నిత్యం ప్రజల్లో ఉంటూ వారి సమస్యలకు తెలుసుకొని సత్వరమే పరిష్కరిస్తున్నాడు. ప్రతి రోజు ఉదయం ఎంపిక చేసిన గ్రామాల్లో, వార్డుల్లో సంబంధిత అధికారులు,  మున్సిపల్ కమిషనర్, గ్రామ సచివాలయం సిబ్బందితో కలిసి ఆయన పర్యటిస్తున్నాడు.  ఆయనే నేరుగా ప్రజల వద్దకు వెళ్లి వారి సమస్యలను తెలుసుకొని  రేషన్ కార్డు దగ్గర నుంచి రోడ్డు పనులు, చెత్త తరలింపు వంటి సమస్యలను అక్కడకక్కడే పరిష్కరిస్తున్నాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా రాజకీయ నాయకులు
వర్గం:అనంతపురం జిల్లా వ్యక్తులు
రాజ్ కుమార్ సింగ్

**రాజ్ కుమార్ సింగ్** (జ. 1952 డిసెంబరు 20) భారతదేశానికి చెందిన రాజకీయ నాయకుడు, బ్యూరోక్రాట్.  2014 మే నుండి బీహార్ రాష్ట్రంలోని అర్ర నియోజకవర్గం నుండి పార్లమెంటు సభ్యుడిగా ఉన్నాడు. ఇతను 1975 బ్యాచ్  బీహార్ కు చెందిన ఐఏఎస్ అధికారి. 2017 సెప్టెంబరు 3న కేంద్ర విద్యుత్ శాఖ  సహాయ మంత్రిగా నియమించబడ్డాడు. ఆ తర్వాత 2019 మే 30న విద్యుత్ శాఖ, పునరుత్పరణ శక్తి వనరుల శాఖ సహాయ మంత్రిగా నియమించబడ్డాడు. తదుపరి మోడీ కేబినెట్ సమగ్రత జరిగినప్పుడు విద్యుత్ శాఖ, పునరుత్పరణ శక్తి వనరుల శాఖ మంత్రిగా బాధ్యతలు స్వీకరించాడు.

## మూలాలు

వర్గం:1952 జననాలు
వర్గం:జీవిస్తున్న ప్రజలు
వర్గం:భారతీయ జనతా పార్టీ రాజకీయ నాయకులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
అనన్య ఛటర్జీ

**అనన్య ఛటర్జీ** (జననం 16 జనవరి 1977) బెంగాలీ సినిమా నటి. ఋతుపర్ణ ఘోష్ దర్శకత్వం వహించిన *[[అబొహొమాన్]]* సినిమాకు ఉత్తమ నటిగా జాతీయ చిత్ర పురస్కారాన్ని అందుకుంది. టీవీ నటిగా కెరీర్ ప్రారంభించిన అనన్య, అంజన్ దత్ దర్శకత్వం వహించిన మూడు సినిమాలతో సహా పలు టీవీ సీరియల్స్, సినిమాలలో నటించింది.

## తొలి జీవితం
అనన్య 1977, జనవరి 16న కోల్‌కతాలో జన్మించింది. జిడిబిర్లా సెంటర్‌లో విద్యను అభ్యసించిన అనన్య, 1994లో 10వ తరగతి పూర్తిచేసింది. కలకత్తా విశ్వవిద్యాలయం పరిధిలోని జోగమయ దేవి అండర్ గ్రాడ్యుయేట్ మహిళా కళాశాలలో జీవశాస్త్రం చదివింది.

## సినిమాలు

### టెలివిజన్

#### సీరియల్స్

* *చెనా ముఖర్ సారి*
* *దిన్ ప్రతిదిన్*
* *తితిర్ అతితి*
* *అలియా*
* *మానిక్*
* *అనన్య*
* *బాన్హిశిక*
* *ధ్యాటెరికా* (జీ బంగ్లా)
* *గానెర్ ఒపారీ* (స్టార్ జల్షా)
* *కోన్ సే అలోర్ సోప్నో నీయే*
* *నానా రోంగర్ డింగులి*
* *పర్బోపురుష్*
* *కోఖోనో మేఘ్ కోఖోనో బ్రిష్టి* (జీ బంగ్లా)
* *అశోంభోబ్* (జీ బంగ్లా)
* *సుబర్ణలత* (జీ బంగ్లా) ((ప్రధాన పాత్ర))
* *జే కాళి కల్కట్టవాలి* (స్టార్ జల్షా) (ప్రధాన పాత్ర)

#### వాస్తవిక కార్యక్రమము
* *రితుర్ మేళా జుమ్ తారా రా రా* (ఇటివి బంగ్లా) (సెలబ్రిటీ డాన్స్ పార్టిసిపెంట్ & విన్నర్)
* *డాన్స్ బంగ్లా డాన్స్ జూనియర్* (జీ బంగ్లా) (జడ్జి)
* *శ్రీమతి ఛాంపియన్* (కలర్స్ బంగ్లా) (హోస్ట్)

#### టెలిఫిల్మ్స్

* *జాన్ జానీ జనార్దన్*
* *ఏక్ దిన్ డార్జిలింగ్*
* *అమర్ బాబా*
* *నిర్ భంగేని*
* *ఆకాషర్ ఖోజే*
* *స్పాండన్*
* *డుయోరనిర్ సాధ్*
* *అనాహుటో అతితి*
* *భలోబాసో*
* *సోప్నర్ నామ్ భలోబాసా*
* *అమర్ ప్రణర్ రంధ్రం*
* *హాయ్టో తోమారి జోన్నో*
* *గోపోనో కథతి*
* *ఇచమోటి*
* *సోంధేబెలార్ అలో*
* *జూలై*
* *సుఖ్*
* *అపరిచిటో*
* *సుధు ఏకా*
* *ఒన్నో భలోబాసా*
* *ప్రోష్టాన్ పోర్బో*
* *బాల్యోబందు*
* *ప్రింపోట్రో*
* *సోన్‌క్రోమన్*
* *ఏక్తుకు ఇచే*
* *జోంగోలర్ చిత్రోనాటియో*
* *దేవదాస్-పారో*

#### లఘుచిత్రాలు
* *ధ్యూ* (2000)
* *డెబి* (2015)
* *డుయ్ షాలిక్* (2020)

#### వెబ్ సిరీస్
* *మొహమయ* (2021)

## అవార్డులు
* 2010: *అబోహోమాన్* *[[భారత జాతీయ చలనచిత్ర పురస్కారాలు - ఉత్తమ నటి|ఉత్తమ నటిగా జాతీయ చలనచిత్ర పురస్కారం]]*
* ఉత్తమ నటిగా ఫిలింఫేర్ అవార్డు - *మేఘే ధాకా తారాకు బెంగాలీ*
* 2017: అత్యంత ప్రజాదరణ పొందిన నటి అవార్డు-టెలి సమ్మన్ అవార్డు

## మూలాలు

## బయటి లింకులు
*   
* ది టైమ్స్ ఆఫ్ ఇండియా

వర్గం:1977 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
వర్గం:పశ్చిమ బెంగాల్ వ్యక్తులు
వర్గం:బెంగాలీ సినిమా నటీమణులు
పరాశర సరస్సు

**పరాశర సరస్సు** హిమాచల్ ప్రదేశ్ లోని మండీ నగారానికి తూర్పున 49 కిలోమీటర్ల దూరంలో ఉంది. దీనిని **కమ్రునాగ్ సరస్సు** అని కూడా అంటారు. పరాశరుడు అనే సాధువు ఈ ప్రదేశంలో ధ్యానం చేయడం వలన ఈ సరస్సుకు అతడి పేరు వచ్చింది. 
## భౌగోళికం
ఈ సరస్సు సముద్ర మట్టానికి 2,730 మీ (8,960 అడుగులు) ఎత్తులో ఉంది. దీని చుట్టూ వేగంగా ప్రవహించే బియాస్ నది, మంచుతో కప్పబడిన పర్వతాలు ఉన్నాయి.
## ప్రత్యేకత
సరస్సును మండీ నుండి లేదా కుల్లు జిల్లాలోని బజౌరా నుండి చేరుకోవచ్చు. సరస్సులో ఒక గుండ్రని, తేలియాడే భూభాగం ఉంది. ఈ భూభాగం కొన్ని మొక్కలతో, కుళ్ళిపోయిన వివిధ పదార్ధాలతో కూడి ఉంటుంది. ఈ తేలియాడే ద్వీపం సరస్సులోని అన్ని దిశల్లోకి కదులుతుంది. ఇది సరస్సు మొత్తం విస్తీర్ణంలో 7% ఆవరించి ఉంటుంది. ఈ సరస్సు లోతును ఇప్పటి వరకూ ఎవరూ లెక్కించలేదు. తుఫానులు, సునామీలు వచ్చినపుడు చుట్టుపక్కల ఉన్న అనేక పెద్ద పెద్ద దేవదారు వృక్షాలు ఇందులో పడి పూర్తిగా మునిగిపోయాయి.
## పురాణాలు,నమ్మకాలు
మహాభారతంలోని పాండవ సోదరులలో ఒకరైన భీముడు ఈ సరస్సును సృష్టించాడని పురాణాలు చెబుతున్నాయి.  కురుక్షేత్ర  మహాభారత యుద్ధం తరువాత, పాండవులు కమ్రునాగ్ అనే సాధువుతో కలిసి వస్తున్నప్పుడు, ఈ ప్రదేశానికి చేరుకుంటారు. అపుడు కమ్రునాగ్ ఇక్కడి ప్రశాంతమైన పరిసరాలను చూసి ఇష్టపడతాడు. ఎప్పటికీ ఇక్కడే నివసించాలని నిర్ణయించుకున్నాడు. అపుడు భీముడు, కమ్రునాగ్ నివసించడానికి తన మోచేతితో ఒక పెద్ద కొండను కదిలిస్తాడు తద్వారా ఈ సరస్సు ఏర్పడుతుంది. కాబట్టి ఈ సరస్సు మోచేతి ఆకారంలో ఉంటుంది. పూర్వ కాలంలో చాలా మంది భక్తులు ఈ సరస్సును పవిత్రమైనదిగా భావించి, ఇక్కడికి వచ్చి అనేక నగలు, ఆభరణాలు వంటి వాటిని ఈ సరస్సులో వదిలేసి మొక్కు తీర్చుకునేవారు. కాబట్టి ఇప్పుడు ఈ సరస్సు కింద అపారమైన సంపద దాగి ఉందని ప్రజల నమ్మకం.

## మూలాలు

వర్గం:సరస్సులు
వర్గం:నీటి వనరులు
వర్గం:హిమాచల్ ప్రదేశ్
వర్గం:పర్యాటక ప్రదేశాలు
పార్

**పార్** 1984, మే 21న విడుదలైన హిందీ సినిమా. గౌతమ్ ఘోస్ దర్శకత్వం వహించిన ఈ సినిమాలో షబానా అజ్మీ, నసీరుద్దీన్ షా, ఓం పూరి తదితరులు నటించారు. ఇందులోని నౌరంగియా పాత్రకు నసీరుద్దీన్ షా వోల్పి కప్ గెలుచుకున్నాడు. సమరేష్ బసు రాసిన *బెంగాలీ కథ పారీ* ఆధారంగా ఈ చిత్రం రూపొందించబడింది.

1985లో జరిగిన భారత జాతీయ చలనచిత్ర పురస్కారాలులో జాతీయ ఉత్తమ నటుడు (నసీరుద్దీన్ షా), జాతీయ ఉత్తమ నటి (షబానా అజ్మీ) అవార్డులతోపాటు హిందీలో ఉత్తమ చలనచిత్రంగా అవార్డును సాధించింది.

## నటవర్గం

* నసీరుద్దీన్ షా . . . నౌరంగియా
* షబానా అజ్మీ . . . రాముడు
* ఓం పురి . . . రామ్ నరేష్ (గ్రామ ప్రధాన్)
* ఉత్పల్ దత్ . . . భూస్వామి
* అనిల్ ఛటర్జీ . . . స్కూల్ మాస్టర్
* మోహన్ అగాషే . . . హరి, భూస్వామి సోదరుడు
* కాము ముఖర్జీ . . . జనపనార మిల్లు సర్దార్
* రుమా గుహా ఠాకుర్తా . . . స్కూల్ మాస్టర్ భార్య
* ఉషా గంగూలీ . . . జనపనార మిల్లు కార్మికుడి భార్య
* రూప గంగూలీ
* కళ్యాణ్ ఛటర్జీ
* సునీల్ ముఖర్జీ. . . కోల్‌కతా పేవ్‌మెంట్ నివాసి
* బిమల్ డెబ్. . . పిగ్గేరీ ఏజెంట్

## అవార్డులు, నామినేషన్లు

## మూలాలు

## బయటి లింకులు

* 

వర్గం:1984 సినిమాలు
వర్గం:హిందీ సినిమాలు
ఐ.సి.హెచ్.వి. బసవరాజు

ఇవటూరి చిన వీర బసవరాజు  [24 June 1939 - 11 ఏప్రిల్ 1988] తన 16 వ ఏట  21.1.1955 తెలుగు స్వతంత్రలో ప్రచురించబడ్డ  "''ప్రణయానికి పొలిమేరలు''"  కథ ద్వారా 'జ్యేష్ఠ 'గా అవతరించేరు. రావి శాస్త్రి, డా. టి. వేణుగోపాలరావుల ప్రభావంతో కమ్యూనిజం వైపు ఆకర్షితులై నిత్యం మిత్రులతో చర్చలలో మునిగితేలుతుండేవారు. స్వామి వివేకానంద వ్రాసిన ఒక వ్యాసం ప్రభావంతో 1968లో ఆయన ఆ తాత్త్విక చింతనలొ ఆ చివరనుండి ఈ చివరకు మరలేరు. ఆరుద్ర, శ్రీశ్రీ మొదలుకుని చిన్నా చితకా సాహిత్యవేత్తలందరికీ, విశాఖపట్నం పిఠాపురం కాలనీలో 8 నెంబరు ఇల్లు ఒక తప్పనిసరి దర్శనీయ స్థలంగా ఉండేది. 

విశాఖపట్నం ఇంజనీరింగు కళాశాల అధ్యాపకులుగా తమ పరిసరాల్ని నిశితంగా పరిశీలిస్తూ, వస్తువుల "లోకి" తొంగి చూడగల తాత్త్విక దృక్పథాన్ని అలవరచుకున్నారు. స్నాతకోత్తర విద్యలోని డొల్లతనం, విద్యారంగంలో ఉన్న లోపాలూ, కొన్ని కొన్ని విద్యార్థి ఆందోళనల వెనుక కనిపించని నిజాయితీ, మౌలిక తత్త్వంలేకుండా చికాకు పుట్టించే డాక్టరల్ పట్టాలకై చేసే పరిశోథనలూ, మధ్యతరగతి నయవంచనలూ, ఆత్మసంతృప్తి పేరుతో వారు కాలంతో పడే రాజీ... ఇవన్నీ వీరి కథలలోకి ప్రవహించాయి. 

కమ్యూనిజమే కాదు, ఏ 'ఇజమూ' ఈ దేశానికి పనికిరావన్నది వీరి నిశ్చితాభిప్రాయం. ఇతరులకి నచ్చని విషయాన్ని సైతం బాధించని వ్యంగ్యంతో, హాస్యంతో చెప్పగలగడం వీరి ప్రత్యేకత. 

ఎర్రతేలు, విలువలు, మాడు పగిలింది, బామ్మగారి ప్రపంచ యాత్ర, అప్పచ్చికీ జై, అరుణతార, అలసట, ఆగని ఆకలిపాట, ఆమె కోరిక, ఎదురు దెబ్బ, ఒక ఉదయం, కథ సుఖాంతమే మొదలైన సుమారు 75 కథలూ, 12 కవితలూ, ఒక నవలిక వీరి సాహిత్య కృషి.  లో సుమారు 70 రచనలు పి.డి.ఎఫ్. రూపంలో అందుబాటులో వున్నాయి.

కేస్ ఆఫ్ ది మిస్సింగ్ బ్రెయిన్ కథ ఇంగ్లీషులోకి అనువాదమయింది.

## మూలాలు

వర్గం:తెలుగు కథా రచయితలు
వర్గం:1939 జననాలు
వర్గం:1988 మరణాలు
దస్తక్

***దస్తక్*** 1970లో విడుదలైన హిందీ సినిమా. రాజీందర్ సింగ్ బేడి దర్శకత్వం వహించాడు. ఈ సినిమాలో సంజీవ్ కుమార్, నూతన నటి రెహనా సుల్తాన్, అంజూ మెహేంద్రూ నటించగా మదన్ మోహన్ సంగీతం సమకూర్చాడు. దర్శకుడు హృషికేశ్ ముఖర్జీ ఎడిటింగ్ చేశాడు.

1971లో జరిగిన భారత జాతీయ చలనచిత్ర పురస్కారాలులో ఈ సినిమాకు జాతీయ ఉత్తమ నటుడు (సంజీవ్ కుమార్), జాతీయ ఉత్తమ నటి (రెహనా సుల్తాన్), జాతీయ ఉత్తమ సంగీతం (మదన్ మోహన్) విభాగాల్లో అవార్డులు వచ్చాయి.

## నటవర్గం

* సంజీవ్ కుమార్ (హమీద్)
* రెహనా సుల్తాన్ (సల్మా)
* అంజూ మెహేంద్రూ (మరియా)
* షకీలా (షంషాద్)
* కమల్ కపూర్ (బ్రిజ్మోహన్)
* మన్మోహన్ కృష్ణ (షాహిద్)
* అన్వర్ హుస్సేన్ (మరాటివాలే)
* దేవ్ కిషన్ (మీర్జా)
* నిరంజన్ శర్మ
* జగదేవ్
* యశ్ కుమార్

## పాటలు
* "బాయియన్ నా ధరో" - లతా మంగేష్కర్ - (చారుకేశి రాగం ఆధారంగా)
* "హమ్ హైన్ మాతా-ఎ-కూచా-ఓ-బజార్" - లతా మంగేష్కర్
* "మై రి మెయిన్ కేస్ కహూన్" - లతా మంగేష్కర్/మదన్ మోహన్
* "తుమ్సే కహూన్ ఏక్ బాత్" - ముహమ్మద్ రఫీ

## అవార్డులు
;భారత జాతీయ చలనచిత్ర పురస్కారాలు (1971)

* ఉత్తమ నటుడిగా జాతీయ చిత్ర పురస్కారం - సంజీవ్ కుమార్
* ఉత్తమ నటిగా జాతీయ చలనచిత్ర పురస్కారం - రెహనా సుల్తాన్
* ఉత్తమ సంగీత దర్శకత్వానికి జాతీయ చలనచిత్ర పురస్కారం - మదన్ మోహన్
* 1972 ఫిల్మ్‌ఫేర్ ఉత్తమ సినిమాటోగ్రాఫర్ అవార్డు - కమల్ బోస్

## మూలాలు

## బయటి లింకులు
*  
* దస్తక్ సినిమా గురించి
* దస్తక్ సినిమా అధ్యయనం 

వర్గం:1970 సినిమాలు
వర్గం:హిందీ సినిమాలు
వట్టి వసంతకుమార్

**వట్టి వసంతకుమార్ (1955 - 2023 జనవరి 29)** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో మంత్రిగా పని చేశాడు.

## జననం, విద్యాభాస్యం
వట్టి వసంతకుమార్ ఆంధ్రప్రదేశ్ రాష్ట్రం , పశ్చిమ గోదావరి జిల్లా , భీమడోలు మండలం , ఎంఎంపురం, పూళ్ల గ్రామంలో వట్టి వెంకటరంగ పార్థసారధి ,  వట్టి వాసుకి దంపతులకు జన్మించాడు. ఆయన 1978లో ఆంధ్ర యూనివర్సిటీ నుండి ఎంబిఎ పూర్తి చేశాడు.

## రాజకీయ జీవితం
వట్టి వసంతకుమార్ 1970వ దశకం కాంగ్రెస్‌ పార్టీలో సాధారణ కార్యకర్తగా తన రాజకీయ ప్రస్థానం ప్రారంభించి, పార్టీలో వివిధ హోదాల్లో పని చేసి 2004లో అసెంబ్లీ ఎన్నికల్లో కాంగ్రెస్ పార్టీ నుండి ఉంగుటూరు నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి ఇమ్మని రాజేశ్వరి పై 15719 ఓట్ల తేడాతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో జరిగిన ఎన్నికల్లో పోటీ చేసి ఎమ్మెల్యేగా గెలిచి 2009లో వై.యస్. రాజశేఖరరెడ్డి మంత్రివర్గంలో గ్రామీణాభివృద్ధి శాఖ మంత్రిగా పని చేసి ఆయన మరణాంతరం కొణిజేటి రోశయ్య మంత్రివర్గంలోనూ గ్రామీణాభివృద్ధి మంత్రిగా పని చేసి అనంతరం నల్లారి కిరణ్ కుమార్ రెడ్డి మంత్రివర్గంలో పర్యాటక , సాంస్కృతిక , యువజన సర్వీసులు, క్రీడా శాఖ మంత్రిగా పని చేశాడు.

వట్టి వసంతకుమార్ ఉమ్మడి ఆంధ్రప్రదేశ్ రాష్ట్ర విభజన అనంతరం ఎన్నికల్లో పోటీ చేయలేదు.ఆయన 2014లో ఆంధ్ర విశ్వవిద్యాలయం 82వ స్నాతకోత్సవం ఆంధ్ర విశ్వవిద్యాలయం నుండి గౌరవ డాక్టరేట్ పట్టా అందుకున్నాడు. వట్టి వసంతకుమార్ 2 నవంబర్ 2018లో కాంగ్రెస్ పార్టీకి రాజీనామా చేశాడు.

## మరణం
వట్టి వసంతకుమార్ అనారోగ్యంతో బాధపడుతూ విశాఖపట్నంలోని అపోలో ఆసుపత్రిలో చికిత్స పొందుతూ ఆరోగ్యం క్షిణించి 2023 జనవరి 29న మరణించాడు.

## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా రాజకీయ నాయకులు
వర్గం:2023 మరణాలు
మేడా వెంకట మల్లికార్జునరెడ్డి

**మేడా వెంకట మల్లికార్జునరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో రాజంపేట నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
మేడా వెంకట మల్లికార్జునరెడ్డి  26 జనవరి 1963లో ఆంధ్రప్రదేశ్ రాష్ట్రం, కడప జిల్లా, నందలూరు మండలం, చెన్నైయ్యగారిపల్లె గ్రామంలో మేడా రామకృష్ణారెడ్డి, లక్ష్మినరసమ్మ దంపతులకు జన్మించాడు. ఆయన రాజంపేటలోని ప్రభుత్వ డిగ్రీ కళాశాలలో 1984లో బీఎస్సీ పూర్తి చేశాడు. 

## రాజకీయ జీవితం
మేడా వెంకట మల్లికార్జునరెడ్డి రాజకీయాల్లోకి రాక ముందు మేడ కన్స్ట్రక్షన్స్ ప్రైవేట్ లిమిటెడ్ (భవన నిర్మాణ సంస్థ) ను స్థాపించి వ్యాపారరంగంలో ఉన్నాడు. ఆయన కాంగ్రెస్ పార్టీ ద్వారా రాజకీయాల్లోకి వచ్చి 2012 ఉప ఎన్నికల్లో కాంగ్రెస్‌ తరపున పోటీచేసి తన సమీప ప్రత్యర్థి వైఎస్సార్ కాంగ్రెస్ పార్టీ  అభ్యర్థి ఆకేపాటి అమరనాథరెడ్డి చేతిలో 38219 ఓట్ల తేడాతో ఓడిపోయాడు.

మేడా వెంకట మల్లికార్జునరెడ్డి అనంతరం కాంగ్రెస్ పార్టీకి రాజీనామా చేసి తెలుగుదేశం పార్టీలో చేరాడు. ఆయన 2014లో జరిగిన ఎన్నికల్లో టిడిపి నుండి పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ  అభ్యర్థి ఆకేపాటి అమరనాథరెడ్డి పై 11617 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై, తెలుగుదేశం ప్రభుత్వంలో చీఫ్‌ విప్‌‌గా, తిరుమల తిరుపతి దేవస్థానం సభ్యుడిగా పని చేశాడు.

మేడా వెంకట మల్లికార్జునరెడ్డి తెలుగుదేశం పార్టీ ఎమ్మెల్యేగా ఉండి ప్రతిపక్ష నేత వైఎస్ జగన్‌ను కలవడంతో 22 జనవరి 2019న ఆయనను టీడీపీ నుంచి సస్పెండ్ చేశారు. ఆయన 31 జనవరి 2019న హైదరాబాద్ లోని లోటస్ పాండ్ లో వైఎస్ జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీ లో చేరాడు.ఆయన 2019లో జరిగిన ఎన్నికల్లో వైఎస్సార్సీపీ నుండి పోటీ చేసి తన సమీప ప్రత్యర్థి టీడీపీ పార్టీ అభ్యర్థి బత్యాల చెంగల్రాయుడు పై 35272 ఓట్ల మెజారిటీతో ఎమ్మెల్యేగా రెండోసారి గెలిచి 12 జూన్ 2019న శాసనసభ్యుడిగా ప్రమాణం స్వీకారం చేశాడు.

## మూలాలు

వర్గం:వైఎస్‌ఆర్ జిల్లా వ్యక్తులు
వర్గం:కడప జిల్లా నుండి ఎన్నికైన శాసన సభ్యులు
వర్గం:కడప జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
గాదె వెంకటరెడ్డి

**గాదె వెంకటరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో మంత్రిగా పనిచేశాడు.
## జననం, విద్యాభాస్యం
గాదె వెంకటరెడ్డి 1940 జూలై 10లో ఆంధ్రప్రదేశ్ రాష్ట్రం, ప్రకాశం జిల్లా, ఇంకొల్లు మండలం, పావులూరు గ్రామం లో జన్మించాడు. ఆయన ఎల్.ఎల్.బి వరకు చదువుకున్నాడు. 
## రాజకీయ జీవితం
గాదె వెంకటరెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1967లో జరిగిన అసెంబ్లీ ఎన్నికల్లో పరుచూరు నియోజకవర్గం నుండి పోటీ చేసి తొలిసారి ఎమ్మెల్యేగా గెలిచాడు. ఆయన తరువాత 1972 లో కాంగ్రెస్ అభ్యర్థిగా 1978 లో జనతా పార్టీ అభ్యర్థిగా పోటీ చేసి రెండు సార్లు మద్దుకూరి నారాయణ రావుపై పరాజయం చెందారు. 1983, 1985,1989 ఎన్నికల్లో వరుసగా తెలుదేశం పార్టీ అభ్యర్థుల చేతులలో ఓటమి పాలయ్యాడు.

వెంకటరెడ్డి 1991 ఉప ఎన్నికల్లో, 1994 సార్వత్రిక ఎన్నికల్లో పరుచూరు ఎమ్మెల్యేగా ఎన్నికయ్యాడు. ఆయన ఆ ఎన్నికల్లో గెలుపొందిన తరువాత నేదురుమల్లి జనార్ధనరెడ్డి, కోట్ల విజయభాస్కరరెడ్డి మంత్రివర్గంలో మంత్రిగా పనిచేశాడు.

గాదె వెంకటరెడ్డి 1999లో జరిగిన అసెంబ్లీ ఎన్నికల్లో ఓటమి పాలై, 2004లో, 2009లో జరిగిన ఎన్నికల్లో బాపట్ల నుండి ఎమ్మెల్యేగా గెలిచి వైఎస్‌ రాజశేఖర్ రెడ్డి, కొణిజేటి రోశయ్య మంత్రివర్గంలో దేవాదాయ శాఖ మంత్రిగా పనిచేశాడు.

ఉమ్మడి ఆంధ్రప్రదేశ్ రాష్ట్ర విభజన తరువాత 2014లో జరిగిన ఎన్నికల్లో ఆయన పోటీ చేయలేదు.

గాదె వెంకటరెడ్డి 2016 ఏప్రిల్ 29లో కాంగ్రెస్ పార్టీకి రాజీనామా చేసి తెలుగుదేశం పార్టీలో చేరాడు. ఆయన తెలుగుదేశం పార్టీకి రాజీనామా చేసి 2020 మార్చి 16న వైఎస్సార్ కాంగ్రెస్ పార్టీలో చేరాడు.

## మూలాలు

వర్గం:గుంటూరు జిల్లా వ్యక్తులు
వర్గం:గుంటూరు జిల్లా రాజకీయ నాయకులు
జ్యోతుల నెహ్రూ

**జ్యోతుల నెహ్రూ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన జగ్గంపేట నియోజకవర్గం నుండి మూడు సార్లు ఎమ్మెల్యేగా పని చేశాడు.

## రాజకీయ ప్రస్థానం
జ్యోతుల నెహ్రూ తెలుగుదేశం పార్టీ ద్వారా రాజకీయాల్లోకి వచ్చి, 1994లో తొలిసారిగా జగ్గంపేట నియోజకవర్గం నుండి ఎమ్మెల్యేగా ఎన్నికయ్యాడు. ఆయన 1999లో రెండోసారి ఎమ్మెల్యేగా ఎన్నికై, 2004లో జరిగిన ఎన్నికల్లో ఓటమి అనంతరం చిరంజీవి స్థాపించిన ప్రజారాజ్యం పార్టీలో చేరి 2009లో ఎన్నికల్లో పోటీ చేసి ఓటమి పాలయ్యాడు. ఆయన అనంతరం 2013లో వైఎస్‌ జగన్‌మోహన్‌రెడ్డి సమక్షంలో వైఎస్సార్‌ కాంగ్రెస్‌ పార్టీ లో చేరాడు. 

జ్యోతుల నెహ్రూ 2014లో జరిగిన ఎన్నికల్లో వైఎస్సార్ కాంగ్రెస్ పార్టీ నుండి పోటీ చేసి తన సమీప ప్రత్యర్థి టీడీపీ అభ్యర్థి జ్యోతుల చంటిబాబు పై 15,932 ఓట్ల మెజారిటీతో ఎమ్మెల్యేగా గెలిచాడు. ఆయన తరువాత అసెంబ్లీలో వైఎస్ఆర్ కాంగ్రెస్ పార్టీ డిప్యూటీ ఫ్లోర్ లీడర్ గా, వైఎస్సార్ కాంగ్రెస్ పార్టీ తూర్పు గోదావరి జిల్లా అధ్యక్షునిగా పని చేశాడు. జ్యోతుల నెహ్రూ 12 ఏప్రిల్ 2016న వైఎస్సార్ కాంగ్రెస్ పార్టీ నుండి తెలుగుదేశం పార్టీ లో చేరాడు.

జ్యోతుల నెహ్రూ 2019లో జరిగిన ఎన్నికల్లో తెలుగుదేశం పార్టీ అభ్యర్థిగా జగ్గంపేట నియోజకవర్గం నుండి పోటీ చేసి వైఎస్సార్ కాంగ్రెస్ పార్టీ అభ్యర్థి జ్యోతుల చంటిబాబు చేతిలో 23365 ఓట్ల తేడాతో ఓటమిపాలయ్యాడు. ఆయన తరువాత తెలుగుదేశం పార్టీ రాష్ట్ర ఉపాధ్యక్షుడిగా పని చేసి 2 ఏప్రిల్ 2021 ఆ పదవికి రాజీనామా చేశాడు. 

ఆయనను 2024 అక్టోబరు 30న తిరుమల తిరుపతి దేవస్థానం (టీటీడీ) బోర్డు సభ్యుడిగా ప్రభుత్వం నియమించింది.

## మూలాలు

వర్గం:తూర్పు గోదావరి జిల్లా వ్యక్తులు
వర్గం:తూర్పు గోదావరి జిల్లా రాజకీయ నాయకులు
నరసింహపురం (సినిమా)

**నరసింహపురం** 2021, జూలై 30న విడుదలైన తెలుగు సినిమా. గీత్ గౌరవ్ సినిమాస్ బ్యానరులో పి.ఆర్.క్రియేషన్స్ సమర్పణలో శ్రీరాజ్ బళ్ళ-టి. ఫణిరాజ్ గౌడ్-నందకిశోర్ ధూళిపాల నిర్మించిన ఈ సినిమాకు శ్రీరాజ్ బళ్ళ దర్శకత్వం వహించాడు. ఇందులో నందకిశోర్, సిరి హనుమంత్, ఉష, విజయ్ కుమార్, రంగధామ్ తదితరులు నటించారు.

## నటవర్గం

* నందకిశోర్
* సిరి హనుమంత్
* ఉష
* కల్యాణ మాధవి
* విజయ్ కుమార్
* రంగధామ్
* రవివర్మ బళ్ళ
* సంపత్
* ఫణిరాజ్
* స్వామి
* శ్రీకాంత్
* శ్రీకర్
* శివ
* జునైద్
* గిరిధర్
* సాయిరాజ్

## ఇతర సాంకేతికవర్గం
* పి.ఆర్.ఓ: ధీరజ్ అప్పాజీ
* మేకప్: కె.వి.బాబు
* పబ్లిసిటీ డిజైన్స్: వెంకట్.ఎం
* ట్రైలర్స్: సోమేశ్వర్ పోచం
* విఎఫెక్స్: చందు ఆది
* డి.ఐ: శివ వై.ప్రసాద్
* 5.1 మిక్సింగ్: రమేష్ కామరాజు

## ప్రచారం
ఈ సినిమా ఫస్ట్ లుక్‌ను  విజయదశమి సందర్భంగా 2020, అక్టోబరు 27న సినీ దర్శకనిర్మాత తమ్మారెడ్డి భరద్వాజ విడుదల చేశాడు. 2021, మార్చి 12న ఈ సినిమా టీజర్‌ను సినీ నటుడు విక్టరీ వెంకటేష్ విడుదల చేశాడు. 2021, జూలై 27న హైదరాబాదులోని ప్రసాద్ ల్యాబ్స్ లో జరిగిన ఫ్రీ రిలీజ్ ఈవెంట్ లో జడ్చర్ల ఎమ్మెల్యే సి. లక్ష్మా రెడ్డి, సినీ నటుడు శ్రీకాంత్, సినీ దర్శకనిర్మాత తమ్మారెడ్డి భరద్వాజ, నటుడు సమీర్ లతోపాటు చిత్ర యూనిట్ పాల్గొన్నారు.

## పాటలు
ఈ సినిమాకు ఫ్రాంక్లిన్ సుకుమార్ సంగీతం అందించగా, గడ్డం వీరు పాటలు రాసాడు.

# మేఘాలలో తేలుతున్న - రేవంత్, దామిని భట్ల (04:12)
# చినుకు చినుకు - శ్రీరాజ్ బళ్ళ (06:00)
# రాముడా శ్యాముడా - ధనుంజయ్ (05:36)
# మాటే రాని - శ్రీరాజ్ బళ్ళ (05:12)
# రా కదలి రా - సంపత్ జికె (04:29)
# రాయి రాయి - రామ్ నారాయణ్ (04:50)

## మూలాలు

## ఇతర లంకెలు
*

వర్గం:2021 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
హర్‌దీప్ సింగ్ పూరీ

**హర్‌దీప్ సింగ్ పూరీ** (జననం 1952 ఫిబ్రవరి 15) ఒక భారతీయ రాజకీయవేత్త, పార్లమెంటు సభ్యుడు. ఇతను భారతీయ జనతా పార్టీకి చెందినవాడు.
## తొలినాళ్ళ జీవితం
పూరి 1952 ఫిబ్రవరి 15న భారతదేశంలోని ఢిల్లీలో జన్మించాడు. అతను హిందూ కళాశాల, ఢిల్లీ విశ్వవిద్యాలయంలో బ్యాచిలర్ ఆఫ్ హిస్టరీ, చరిత్రలో మాస్టర్స్ డిగ్రీని చదివి పట్టభద్రుడయ్యాడు. తరువాత అతను ఢిల్లీలోని సెయింట్ స్టీఫెన్స్ కాలేజీలో చరిత్ర ప్రొఫెసర్ గా తన కెరీర్ని ప్రారంభించాడు. ఇతని భార్య లష్మీ సింగ్ పూరి ఒక ఐఎఫ్ఎస్ అధికారి, ప్రస్తుతం ఈమె ఐక్యరాజ్యసమితి డిప్యూటీ సెక్రటరీ జనరల్‌గా ఉన్నారు. వీరికి ఇద్దరు కుమార్తెలు.
## కెరీర్
ఢిల్లీలోని సెయింట్ స్టీఫెన్స్ కాలేజీలో చరిత్ర ప్రొఫెసర్ గా తన కెరీర్ని ప్రారంభించిన పూరి 1994 నుండి 1997 వరకు ఆతర్వాత 1999 నుండి 2002 వరకు విదేశీ వ్యవహారాల మంత్రిత్వ శాఖలో జాయింట్ సెక్రటరీగా పనిచేశాడు. 1997 నుండి 1999 వరకు భారతదేశ రక్షణ మంత్రిత్వ శాఖ సంయుక్త కార్యదర్శిగా పనిచేశాడు. తర్వాత 2009 నుంచి 2013 వరకు విదేశాంగ మంత్రిత్వ శాఖ కార్యదర్శిగా పనిచేశాడు.

### రాజకీయ జీవితం
పూరీ 2014 జనవరిలో బిజెపిలో చేరాడు. అతను 2019 నుండి గృహ, పట్టణాభివృద్ధి, విమానయాన, వాణిజ్య, పరిశ్రమల (అదనపు బాధ్యత) కేంద్ర మంత్రిగా ఉన్నాడు. 2021 జూలై 7 నుండి పెట్రోలియం, సహజవాయువు శాఖ, గృహనిర్మాణ, పట్టణాభివృద్ధి శాఖ మంత్రిగా ఉన్నాడు.

## మూలాలు

వర్గం:1952 జననాలు
ఫిరింగోటి

**ఫిరింగోటి** 1992లో విడుదలైన అస్సామీ సినిమా. పట్కాయ్ ప్రొడక్షన్ బ్యానరులో సైలాధర్ బారువా, జాహ్ను బారువా నిర్మించిన ఈ సినిమాకు జాహ్ను బారువా దర్శకత్వం వహించాడు. ఇందులో బిష్ణు ఖర్గోరియా, మొలాయ గోస్వామి, చేతనా దాస్, హేమెన్ చౌదరి తదితరులు నటించగా, సత్య బరువా సంగీతం అందించాడు. 

## నటవర్గం
* బిష్ణు ఖర్గోరియా
* మొలాయ గోస్వామి
* చేతనా దాస్
* హేమెన్ చౌదరి 
* లక్ష్యధర్ చౌదరి
* చంద్ర నారాయణ బారువా
* బాదల్ దాస్
* ఇను బారువా
* శరత్ భూయాన్

## ఇతర సాంకేతికవర్గం
* సౌండ్ రికార్డింగ్: జతిన్ శర్మ
* రీ రికార్డింగ్: విజయ్ దివేకర్
* అసిస్టెంట్ సినిమాటోగ్రాఫర్: సంజయ్ కౌశిక్, సుధీర్ పాల్సనే
* ఆర్ట్ డైరెక్టర్: ఫాటిక్ బారువా
* స్టిల్స్: జిబోన్ డౌకా
* మేకప్: బన్సీ దాస్

## అవార్డులు
భారత జాతీయ చలనచిత్ర పురస్కారాలు

* జాతీయ చలనచిత్ర అవార్డు - రెండవ ఉత్తమ ఫీచర్ చిత్రం
* భారత జాతీయ చలనచిత్ర పురస్కారం - ఉత్తమ నటి: మొలాయ గోస్వామి

## మూలాలు

## బయటి లింకులు
* 

వర్గం:1992 సినిమాలు
వర్గం:అస్సామీ సినిమాలు
బరివాలీ

**బరివాలీ** 2000, ఫిబ్రవరి 17న విడుదలైన బెంగాలీ సినిమా. ఋతుపర్ణ ఘోష్ దర్శకత్వం వహించిన ఈ సినిమాలో కిరణ్ ఖేర్, రూపా గంగూలీ, చిరంజీత్ చక్రవర్తి తదితరులు నటించారు.

## నటవర్గం
* కిరణ్ ఖేర్ (బనాలాట)
* చిరంజీత్ చక్రవర్తి (దీపానకర్‌)
* రూపా గంగూలీ (సుదేశన మిత్ర)
* సుదీప్తా చక్రవర్తి (మాలతి)
* సూర్య ఛటర్జీ (ప్రసన్న)
* అభిషేక్ ఛటర్జీ (అభిజీత్‌)
* శిబోప్రొసాద్ ముఖర్జీ (దేబాశిష్‌)

## ఇతర వివరాలు
కిరణ్ ఖేర్ కు రీటా కోయిరల్ డబ్బింగ్ చెప్పగా, చిరంజీత్ చక్రవర్తికి సబ్యసాచి చక్రవర్తి డబ్బింగ్ చెప్పారు.

## అవార్డులు
* ఉత్తమ నటిగా జాతీయ చలనచిత్ర అవార్డు: కిరణ్ ఖేర్
* ఉత్తమ సహాయ నటిగా జాతీయ చలనచిత్ర అవార్డు: సుదీప్తా చక్రవర్తి
* నెట్‌పాక్ అవార్డు: ఋతుపర్ణ ఘోష్

## మూలాలు

## బయటి లింకులు
*   
* ''బరివాలి'' - సిడ్నీ ఫిల్మ్ ఫెస్టివల్‌

వర్గం:బెంగాలీ సినిమాలు
వర్గం:2000 సినిమాలు
చాందినీ బార్

**''చాందినీ బార్,** 2001 సెప్టెంబరు 28న విడుదలైన హిందీ క్రైమ్ సినిమా.* [[మధుర్ భండార్కర్]] దర్శకత్వం వహించిన ఈ సినిమాలో [[టబు]], [[అతుల్‌ కులకర్ణి|అతుల్ కులకర్ణి]], అనన్య ఖారే, రాజ్ పాల్ యాదవ్, మీనాక్షి సహాని, విశాల్ థక్కర్ తదితరులు నటించారు. ఈ సినిమా విమర్శకుల ప్రశంసలతోపాటు నాలుగు [[భారత జాతీయ చలనచిత్ర పురస్కారాలు|జాతీయ చలనచిత్ర అవార్డులను]] (ఉత్తమ నటి, ఉత్తమ సహాయ నటి, ఉత్తమ సహాయ నటుడు, సామాజిక సమస్యలపై ఉత్తమ సినిమా) గెలుచుకుంది. ముంబై అండర్ వరల్డ్ నేపథ్యంలో ఈ సినిమా సాగుతుంది.

== నటవర్గం ==
* [[టబు]] (ముంతాజ్ అలీ అన్సారీ)
* [[అతుల్‌ కులకర్ణి]] (పొట్టి సావంత్)
* రాజ్‌పాల్ యాదవ్ (ఇక్బాల్ చమ్ది)
* శ్రీవల్లభ వ్యాస్ (హబీబ్ భాయ్‌)
* వినయ్ ఆప్టే (ఇన్‌స్పెక్టర్ గైక్వాడ్‌)
* అనన్య ఖారే (బార్ గర్ల్ దీప పాండే)
* ఉపేంద్ర లిమాయే (దీప భర్త)
* మనోజ్ జోషి (చంద్రకాంత్ భావు)
* రాజన్న (ఉమ శంకర్ పాండే)
* మీనాక్షి సహానీ (ముంతాజ్ కుమార్తె పాయల్ సావంత్) 
* విశాల్ ఠక్కర్ (ముంతాజ్ కుమారుడు అభాల్ సావంత్)
* అభయ్ భార్గవ (హెగ్డే అన్న)
* సుహాస్ పాల్షికర్ (ముంతాజ్ మామ)
* షబ్బీర్ మీర్ (అంకుల్ పింటో)

== అవార్డులు ==
చాందినీ బార్ సినిమా నాలుగు జాతీయ అవార్డులను గెలుచుకుంది. ఈ సినిమాలో నటించిన [[టబు]]<nowiki/> [[ఫిల్మ్‌ఫేర్ పురస్కారాలు]], బాలీవుడ్ అవార్డులలో ఉత్తమ నటి విభాగంలో నామినేషన్ చేయబడింది. స్టార్ స్క్రీన్ అవార్డులలో అతుల్ కులకర్ణి ఉత్తమ సహాయ నటుడి నామినేషన్ అందుకున్నాడు. మధుర్ భండార్కర్ అనేక చోట్ల ఉత్తమ దర్శకుడిగా నామినేట్ అయ్యాడు కానీ అవార్డులు రాలేదు.

*'2002 భారత జాతీయ చలనచిత్ర అవార్డులు**

* [[భారత జాతీయ చలనచిత్ర పురస్కారాలు - ఉత్తమ నటి|జాతీయ ఉత్తమ నటి]] - టబు
* [[భారత జాతీయ చలనచిత్ర పురస్కారాలు - ఉత్తమ సహాయ నటుడు|జాతీయ ఉత్తమ సహాయ నటుడు]] - అతుల్ కులకర్ణి
* [[భారత జాతీయ చలనచిత్ర పురస్కారాలు - ఉత్తమ సహాయ నటి|జాతీయ ఉత్తమ సహాయ నటి]] - అనన్య ఖరే
* ఇతర సామాజిక సమస్యలపై ఉత్తమ చిత్రంగా జాతీయ చలనచిత్ర అవార్డు

**2002 ఐఐఎఫ్ఏ అవార్డులు**
* ఉత్తమ నటి - టబు

**2002 స్టార్ స్క్రీన్ అవార్డ్స్**
* స్టార్ స్క్రీన్ అవార్డు ఉత్తమ కథ - మధుర్ భండార్కర్

**2002 జీ సినీ అవార్డులు'''
* ఉత్తమ నటి - టబు

## మూలాలు

## బయటి లింకులు
* 

వర్గం:2001 సినిమాలు
వర్గం:హిందీ సినిమాలు
హసీనా

**హసీనా**, 2004లో విడుదలైన కన్నడ సినిమా. గిరీష్ కాసరవల్లి దర్శకత్వం వహించిన ఈ సినిమాలో తార, చంద్రహాస్ ఉల్లాల్, చిత్ర షెనాయ్ తదితరులు నటించారు. ఇందులోని నటనకు నటి తారా ఉత్తమ నటిగా జాతీయ చలనచిత్ర అవార్డును గెలుచుకుంది.

కుడి|thumb|250x250px| తార, గిరీష్ కాసరవల్లి (చిత్ర దర్శకుడు)

## నటవర్గం
[alt=Tara|thumb| ''హసీనా పాత్రలో'' తార. ఆమె నటనకు ''[భారత జాతీయ చలనచిత్ర పురస్కారాలు - ఉత్తమ నటి|ఉత్తమ నటిగా ఆమెకు జాతీయ చలనచిత్ర అవార్డు లభించింది'']]

* తార (హసీనా)
* చంద్రహాస్ ఉల్లాల్ (యాకూబ్‌)
* చిత్ర షెనాయ్ (జులేకా బేగం)
* పురుషోత్తం తలవట (ముత్తువల్లి సాబ్)
* రుతు (ముత్తువల్లి భార్య)
* బేబీ బోధిని (మున్నీ)

## ఇతర సాంకేతికవర్గం
* నిర్మాత: చిగురు చిత్ర
* రచయిత: రాజీవ్ కౌల్
* సినిమాటోగ్రాఫర్: ఎస్ రామచంద్ర ఐతల్
* ఎడిటర్: ఎంఎన్ స్వామి
* మాటలు: లక్ష్మీపతి కోలార్, గిరీష్ కాసరవల్లి
* సౌండ్ డిజైన్: రాజన్
* సౌండ్ రికార్డింగ్: విజయ్ కుమార్, శరవణన్
* రీ-రికార్డింగ్: మహేంద్రన్
* ఆర్ట్ డైరెక్టర్: శశిధర అడాపా, రవి
* కాస్ట్యూమ్ డిజైన్: ఇష్రత్ నిస్సార్ ఎంఎన్ స్వామి
* మేకప్: కుమార్ నోనావినకేరే

## అవార్డులు, గౌరవాలు

## డివిడి విడుదల
సినిమా విడుదలైన 12 సంవత్సరాల తర్వాత టోటల్ కన్నడ వీడియో ద్వారా 2016 ఆగస్టులో డివిడి విడుదలయింది.

## మూలాలు

## బయటి లింకులు
* 

వర్గం:2004 సినిమాలు
వర్గం:కన్నడ సినిమాలు
రేవల్సార్ సరస్సు

**రేవల్సార్ సరస్సు** హిమాచల్ ప్రదేశ్ లోని  మండీ జిల్లాలో ఉంది. ఇది జిల్లా ప్రధాన నగరమైన మండీ నుండి 22.5 కిలోమీటర్ల దూరంలో ఉన్న పర్వత ప్రాంతాలలో ఉంది. పద్మసంభవుడు, మంధారవ అనే బౌద్ధ గురువులను పూజించే టిబెట్ బౌద్ధులకు ఈ ప్రాంతం ప్రసిద్ధి చెందింది. 
## భౌగోళికం
ఇది సముద్ర మట్టం నుండి దాదాపు 1,360 మీటర్ల ఎత్తులో ఉండి, 735 మీటర్ల తీర ప్రాంతం కలిగి ఉంది.  దీనిని హిందువులు, సిక్కులు, బౌద్ధులు పవిత్రమైన ప్రదేశంగా భావిస్తారు.  
## దేవాలయాలు, ఉత్సవాలు
రేవల్సార్ సరస్సు వద్ద మూడు బౌద్ధ మఠాలు, మూడు హిందూ దేవాలయాలు ఉన్నాయి. పూర్వం కొందరు సాధువులు శివునిపై భక్తితో ఈ సరస్సు దగ్గర  తపస్సు చేశారనీ, సిక్కు గురువు గురు గోవింద్ సింగ్ 22 డిసెంబర్ 1666 - 7 అక్టోబర్ 1708 మధ్య కాలంలో ఇక్కడ జీవించాడనీ స్థల పురాణాలు చెబుతున్నాయి. ఈ సరస్సు దగ్గర ఫిబ్రవరి చివరలో లేదా మార్చి ప్రారంభంలో కొన్ని ఉత్సవాలు, పండగలు జరుగుతాయి.
## పద్మనాభ విగ్రహం
ఈ సరస్సు దగ్గర ఏప్రిల్ 1, 2012 న, పద్మనాభుడి 37.5 మీటర్ల (123 అడుగులు) ఎత్తైన స్మారక విగ్రహాన్ని 14వ దలైలామా స్థాపించారు. ఈ విగ్రహం నిర్మించడంలో పునాదులు వేయడానికే మూడు సంవత్సరాలు పట్టింది. మొత్తం పూర్తి కావడానికి దాదాపు 10 సంవత్సరాలు పట్టింది. దీనిని ఆ ప్రాంతానికి చెందిన వ్యక్తులు మాత్రమే సిమెంటుతో, యంత్రాలు వాడకుండా కేవలం చేతులతో నిర్మించారు.
## మూలాలు


వర్గం:సరస్సులు
వర్గం:నీటి వనరులు
వర్గం:హిమాచల్ ప్రదేశ్
జ్యోతుల చంటిబాబు

**జ్యోతుల నాగ వీర వెంకట విష్ణు సత్య మార్తాండరావు (చంటిబాబు)** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన జగ్గంపేట నియోజకవర్గం నుండి 2019లో ఎమ్మెల్యేగా ఎన్నికయ్యాడు.
## జననం, విద్యాభాస్యం
జ్యోతుల చంటిబాబు 08 అక్టోబర్ 1978 లో ఆంధ్రప్రదేశ్ రాష్ట్రం, తూర్పు గోదావరి జిల్లా , జగ్గంపేట మండలం,  ఇర్రిపాక  గ్రామం లో అన్నపూర్ణ, రామస్వామి దంపతులకు జన్మించాడు. ఆయన ఆంధ్ర యూనివర్సిటీ నుండి 1998లో ఎంఏ (పాలిటిక్స్‌) పూర్తి చేశాడు.

## రాజకీయ జీవితం
జ్యోతుల చంటిబాబు 2009లో జరిగిన అసెంబ్లీ ఎన్నికల్లో తెలుగుదేశం పార్టీ అభ్యర్థిగా తొలిసారి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి తోట నరసింహం చేతిలో 17907 ఓట్ల తేడాతో ఓటమి పాలయ్యాడు. ఆయన 2014లో ఎన్నికల్లో తెలుగుదేశం పార్టీ తరపున పోటీ చేసి వైయ‌స్ఆర్‌సీపీ అభ్యర్థి జ్యోతుల నెహ్రూ చేతిలో 15932 ఓట్ల తేడాతో ఓటమి పాలయ్యాడు. జ్యోతుల చంటిబాబు అనంతరం తెలుగుదేశం పార్టీ ప్రభుత్వంలో ఏలేరు ప్రాజెక్టు చైర్మన్‌గా పని చేశాడు.

జ్యోతుల చంటిబాబు తెలుగుదేశం పార్టీకి  19 మార్చి 2018న రాజీనామా చేసి వైఎస్‌ జగన్‌మోహన్‌రెడ్డి సమక్షంలో వైఎస్సార్‌ కాంగ్రెస్‌ పార్టీ లో చేరాడు. ఆయన 2019లో జరిగిన ఎన్నికల్లో వైఎస్సార్ కాంగ్రెస్ పార్టీ నుండి పోటీ చేసి తన సమీప ప్రత్యర్థి టీడీపీ అభ్యర్థి జ్యోతుల నెహ్రూ పై 23365 ఓట్ల మెజారిటీతో తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:తూర్పు గోదావరి జిల్లా వ్యక్తులు
వర్గం:1978 జననాలు
సావిత్రి w/o సత్యమూర్తి

**సావిత్రి వైఫ్ ఆఫ్ సత్యమూర్తి** 2021లో నిర్మించిన తెలుగు సినిమా. ఏ1 మహేంద్ర క్రియేషన్స్ బ్యానర్ పై గోగుల నరేంద్ర నిర్మించిన ఈ సినిమాకు చైతన్య కొండ దర్శకత్వం వహించాడు. శ్రీలక్ష్మి, పార్వతీశం, సుమన్ శెట్టి ప్రధాన పాత్రల్లో నటించారు.

## చిత్ర నిర్మాణం
సావిత్రి w/o సత్యమూర్తి సినిమా షూటింగ్ 2021 మార్చి 03న హైదరాబాద్ రామానాయుడు స్టూడియోలో ప్రారంభమైంది. ఈ సినిమా ఫస్ట్‏లుక్ 28 జూలై 2021న విడుదల చేశారు. ఈ సినిమా షూటింగ్ ను హైదరాబాద్లో 25 రోజులు, 20 రోజుల పాటు మహబూబ్​నగర్​, అరకు, తూర్పు గోదావరి, వైజాగ్లో పూర్తి చేశారు.

## కథ
20 ఏళ్ల కుర్రాడికి 60 ఏళ్ల మహిళతో పెళ్లి. అసలు అలా పెళ్లి చేసుకోవాల్సిన అవసరం ఏం వచ్చింది..? మరి వాళ్లిద్దరూ జీవితాంతం కలిసి ఉన్నారా..? అనేదే సినిమా కథ.
## నటీనటులు

* శ్రీలక్ష్మి 
* పార్వతీశం 
* ఆషి రాయ్ 
* గీత్ షా 
* ముస్కాన్ అరోరా 
* శివారెడ్డి
* సుమన్ శెట్టి 
*  గౌతంరాజు  
* అనంత్
* జెన్నీ 
* సుబ్బరాయశర్మ
* కోట శంకరరావు
* పద్మజయంతి

## సాంకేతిక నిపుణులు
*బ్యానర్: ఏ1 మహేంద్ర క్రియేషన్స్
*నిర్మాత: గోగుల నరేంద్ర
*కథ, స్క్రీన్ ప్లే, దర్శకత్వం: చైతన్య కొండ
*సంగీతం: సత్య కశ్యప్ 
*పాటలు: సురేష్ బనిశెట్టి
*సినిమాటోగ్రఫీ: ఆనంద్ డోల
*ఎడిటర్: మహేష్
*ఆర్ట్ డైరెక్టర్: పీవీ రాజు

## మూలాలు

వర్గం:2021 సినిమాలు
వి. తులసీరామ్

**వి. తులసీరామ్** తెలంగాణ రాష్ట్రానికి చెందిన రాజకీయ నాయకుడు, మాజీ ఎంపీ. ఆయన ఉమ్మడి ఆంధ్రప్రదేశ్ రాష్ట్రంలో పెద్దపల్లి & నాగర్ కర్నూల్ పార్లమెంట్ సభ్యుడిగా ఎన్నికయ్యాడు.

## జననం
వి. తులసీరామ్ 1938 అక్టోబరు 2లో తెలంగాణ రాష్ట్రం, రంగారెడ్డి జిల్లా, శివరాంపల్లి గ్రామంలో జన్మించాడు.

## రాజకీయ ప్రస్థానం
వి. తులసీరామ్ కాంగ్రెస్ పార్టీ ద్వారా రాజకీయాల్లోకి వచ్చి 1959 నుంచి 1971 వరకు కాటేదాన్ సర్పంచ్‌గా, రాజేంద్రనగర్ పంచాయితీ సమితి ప్రెసిడెంట్‌గా పనిచేశాడు. ఆయన తెలంగాణ ఉద్యమ సమయంలో 1971లో జరిగిన పార్లమెంట్ ఎన్నికల్లో తెలంగాణ ప్రజా సమితి తరపున పెద్దపల్లి నియోజకవర్గం నుంచి పోటీ చేసి పార్లమెంటుకు తొలిసారి ఎంపీగా ఎన్నికయ్యాడు.

వి. తులసీరామ్ 1977లో జరిగిన పార్లమెంట్ ఎన్నికల్లో కాంగ్రెస్ పార్టీ తరపున రెండోసారి ఎంపీగా ఎన్నికయ్యాడు. ఎన్‌టీ రామారావు 1982లో స్థాపించిన తెలుగుదేశం పార్టీలో చేరి 1985లో టీడీపీ తరపున నాగర్‌కర్నూల్ నియోజకవర్గం నుండి పోటీ చేసి ఎంపీగా గెలిచాడు. ఆయన తరువాత రంగారెడ్డి జిల్లా తెలుగుదేశం పార్టీ అధ్యక్షుడిగా కూడా పనిచేశాడు.

## మరణం
వి. తులసీరామ్ అనారోగ్యంతో బాధపడుతూ 2021 ఏప్రిల్ 16న రంగారెడ్డి జిల్లా, శివరాంపల్లి లోని తన స్వగృహంలో మరణించాడు. ఆయనకు ఇద్దరు కొడుకులు (వీటి ప్రకాష్, వీటి విజయ్ కుమార్),  ముగ్గురు కూతుళ్లు ఉన్నారు.

## మూలాలు

వర్గం:రంగారెడ్డి జిల్లా రాజకీయ నాయకులు
వర్గం:రంగారెడ్డి జిల్లా వ్యక్తులు
గడ్డం ప్రసాద్ కుమార్

**గడ్డం ప్రసాద్‌ కుమార్‌**  తెలంగాణ రాష్ట్రానికి చెందిన వికారాబాద్ శాసన సభ సభ్యుడు, స్పీకర్. ఆయన ఉమ్మడి ఆంధ్రప్రదేశ్ రాష్ట్రంలో చేనేత, లఘు పరిశ్రమల శాఖ మంత్రిగా పనిచేశాడు.

## జననం, విద్యాభాస్యం
జి. ప్రసాద్‌ కుమార్‌ 1964లో తెలంగాణ రాష్ట్రం, వికారాబాద్ జిల్లా, తాండూరు మండలం, బెల్కటూరు గ్రామంలో పాల ఎల్లమ్మ, ఎల్లయ్య దంపతులకు జన్మించాడు. ఆయన తాండూరు విలియమూన్‌ హైస్కూల్‌లో ఒకటి నుంచి పదో తరగతి వరకు, తాండూరులోని ప్రభుత్వ జూనియర్ కళాశాలలో 1984లో ఇంటర్మీడియట్, జహీరాబాద్‌లో పాలిటెక్నిక్‌ పూర్తి చేశాడు.

## రాజకీయ జీవితం
జి. ప్రసాద్‌ కుమార్‌ 1989లో కాంగ్రెస్ పార్టీ ద్వారా రాజకీయాల్లోకి వచ్చి రంగారెడ్డి జిల్లా యువజన కాంగ్రెస్‌ ప్రధాన కార్యదర్శిగా, ఎస్సీ సెల్‌ జిల్లా, రాష్ట్ర కోఆర్డినేటర్‌గా వివిధ హోదాల్లో పనిచేసి 2002లో జరిగిన స్థానిక సంస్థల ఎన్నికల్లో మర్పల్లి మండలం కొంశెట్‌పల్లి నుంచి ఎంపీటీసీగా ఎన్నికై ఎంపీపీగా ఎన్నికయ్యాడు. ప్రసాద్‌ కుమార్‌ 2004 అసెంబ్లీ ఎన్నికల్లో కాంగ్రెస్‌ టికెట్‌ కోసం ప్రయత్నించగా, ఆ ఎన్నికల్లో టీఆర్‌ఎస్‌, కాంగ్రెస్‌ కలిసి పోటీ చేయడంతో పొత్తులో భాగంగా వికారాబాద్‌ స్థానం టీఆర్ఎస్ కు దక్కగా, ఆ పార్టీ అభ్యర్థి ఎ.చంద్రశేఖర్‌ విజయంలో కీలకంగా పనిచేశాడు.

తెలంగాణ ఉద్యమ సమయంలో 2008లో జరిగిన ఉప ఎన్నికల్లో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బి. సంజీవరావు పై గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. ఆయన 2009లో జరిగిన ఆంధ్రప్రదేశ్ అసెంబ్లీ ఎన్నికల్లో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి ఎ.చంద్రశేఖర్‌ పై 4,859 ఓట్ల మెజారిటీతో గెలిచి రెండోసారి ఎమ్మెల్యేగా గెలిచాడు.

గడ్డం ప్రసాద్‌ కుమార్‌ 2012లో నల్లారి కిరణ్ కుమార్ రెడ్డి క్యాబినెట్ లో టెక్స్‌టైల్ శాఖ మంత్రిగా పనిచేశాడు. ఆయన 2014 & 2018లో జరిగిన ఎన్నికల్లో పోటీ చేసి ఓటమి పాలయ్యాడు. ఆయన తరువాత కాంగ్రెస్‌ పార్టీ రాష్ట్ర ఉపాధ్యక్షుడిగా నియమితుడయ్యాడు. గడ్డం ప్రసాద్‌కుమార్‌ 2022 డిసెంబరు 10న తెలంగాణ ప్రదేశ్ కాంగ్రెస్ ఎగ్జిక్యూటివ్‌ కమిటీ సభ్యుడిగా నియమితురాలయ్యాడు .

గడ్డం ప్రసాద్‌ కుమార్‌ 2023లో జరిగిన అసెంబ్లీ ఎన్నికల్లో వికారాబాదు నియోజకవర్గం నుండి ఎమ్మెల్యేగా గెలిచి, 2023 డిసెంబరు 07న తెలంగాణ అసెంబ్లీ స్పీకర్‌గా నియమితులయ్యాడు. ఆయన అసెంబ్లీ స్పీకర్‌గా డిసెంబరు 13న నామినేషన్‌ దాఖలు చేయగా బీఆర్‌ఎస్‌ పార్టీ ఆయనకు మద్దతు తెలిపింది. గడ్డం ప్రసాద్‌ కుమార్ శాసనసభ స్పీకర్‌గా ఏకగ్రీవంగా ఎన్నికై,  డిసెంబరు 14న బాధ్యతలు చేపట్టాడు.

## మూలాలు

వర్గం:తెలంగాణ వ్యక్తులు
వర్గం:వికారాబాదు జిల్లా రాజకీయ నాయకులు
వర్గం:వికారాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:వికారాబాదు జిల్లా వ్యక్తులు
వర్గం:తెలంగాణ శాసన సభ్యులు (2023)
వర్గం:ఆంధ్రప్రదేశ్ శాసన సభ్యులు (2009)
ఎ.చంద్రశేఖర్

**ఎ.చంద్రశేఖర్‌** తెలంగాణ రాష్ట్రానికి చెందిన రాజకీయ నాయకుడు, మాజీ మంత్రి. అతను ఉమ్మడి ఆంధ్రప్రదేశ్ రాష్ట్రంలో మంత్రిగా పనిచేశాడు.

## జననం
ఎ.చంద్రశేఖర్‌ 1960లో తెలంగాణ రాష్ట్రం, వికారాబాదు జిల్లా, మర్పల్లి గ్రామం లో జన్మించాడు.

## రాజకీయ జీవితం
ఎ.చంద్రశేఖర్‌ తెలుగుదేశం పార్టీ ద్వారా రాజకీయాల్లోకి వచ్చి 1985లో తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి దేవదాస్ పై 20361 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. అతను 1989, 1994, 1999 ఎన్నికల్లో తెలుగుదేశం పార్టీ నుండి పోటీ చేసి వరుసగా ఎమ్మెల్యేగా ఎన్నికయ్యాడు.

ఎ.చంద్రశేఖర్‌ 2001లో తెలంగాణ రాష్ట్ర సాధనలో భాగంగా ఏర్పాటైన తెలంగాణ రాష్ట్ర సమితి పార్టీలో చేరాడు. అతను 2004 ఎన్నికల్లో టిఆర్ఎస్ పార్టీ తరుపున (కాంగ్రెస్, టిఆర్ఎస్, సిపిఎం, సిపిఐ కలిసి ఆనాడూ కూటమిగా పోటీ చేశాయి) పోటీ చేసి టీడీపీ అభ్యర్థి బి.మధురవేణి పై గెలిచాడు. అతను 2004లో గెలిచిన అనంతరం వైఎస్ రాజశేఖర్ రెడ్డి మంత్రివర్గంలో మంత్రిగా పనిచేశాడు. తెలంగాణ వ్యూహంలో భాగంగా 2008లో తన ఎమ్మెల్యే పదవికి రాజీనామా చేసి అనంతరం జరిగిన ఉప ఎన్నికల్లో పోటీ చేసి కాంగ్రెస్‌ అభ్యర్థి గడ్డం ప్రసాద్‌ కుమార్‌ చేతిలో ఓటమి పాలయ్యాడు. అతను 2009లో జరిగిన ఆంధ్రప్రదేశ్ అసెంబ్లీ ఎన్నికల్లో ఓటమి పాలయ్యాడు.

ఎ.చంద్రశేఖర్‌ తెలంగాణ రాష్ట్ర ఏర్పాటు తరువాత తెలంగాణ రాష్ట్ర సమితికి రాజీనామా చేసి కాంగ్రెస్ పార్టీలో చేరాడు. అతను 2014లో జరిగిన ఎన్నికల్లో పోటీ చేయలేడు. ఎ.చంద్రశేఖర్‌ 2018లో కాంగ్రెస్ పార్టీ టికెట్ దక్కకపోవడంతో స్వతంత్ర అభ్యర్థిగా పోటీ చేసి ఓడిపోయాడు. అతను 2019 లోక్‌సభ ఎన్నికల్లో పెద్దపల్లి నుంచి కాంగ్రెస్‌ అభ్యర్థిగా పోటీ ఓడిపోయాడు. ఎ.చంద్రశేఖర్‌ కాంగ్రెస్ పార్టీకి రాజీనామా చేసి 2021 జనవరి 18న భారతీయ జనతా పార్టీలో చేరి, 2023 ఆగస్టు 12న పార్టీకి రాజీనామా చేశాడు.

ఎ.చంద్రశేఖర్‌ 2023 ఆగస్టు 22న గాంధీ భవన్‌లో పార్టీ రాష్ట్ర వ్యవహారాల ఇన్‌చార్జి మాణిక్‌రావు ఠాక్రే, టీపీసీసీ అధ్యక్షుడు రేవంత్‌రెడ్డి సమక్షంలో కాంగ్రెస్ పార్టీలో చేరాడు. అతనిని 2023 తెలంగాణ శాసనసభ ఎన్నికల్లో అక్టోబరు 15న కాంగ్రెస్‌ ప్రకటించిన మొదటి జాబితాలో జహీరాబాద్ అభ్యర్థిగా ప్రకటించింది.

## మూలాలు

వర్గం:తెలంగాణ వ్యక్తులు
వర్గం:వికారాబాదు జిల్లా రాజకీయ నాయకులు
వర్గం:వికారాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:వికారాబాదు జిల్లా వ్యక్తులు
పర్జానియా

**పర్జానియా** 2007 జనవరి 26న విడుదలైన సినిమా. రాహుల్ ధోలాకియా దర్శకత్వం వహించిన ఈ సినిమాలో నసీరుద్దీన్ షా, సారిక, కోరిన్ నెమెక్, రాజ్ జుత్షి తదితరులు నటించారు. 700,000 అమెరికన్ డాలర్ల బడ్జెట్‌తో రూపొందిన ఈ సినిమా అహ్మదాబాద్, హైదరాబాదు తదితర ప్రాంతాలలో షూటింగ్ జరుపుకుంది. ఈ సినిమా థియేటర్లతో విడుదలకుముందు, 2005 నవంబరు 26న గోవాలో జరిగిన 36వ భారతీయ అంతర్జాతీయ చలన చిత్రోత్సవంలో ప్రదర్శించబడింది. 53వ భారత జాతీయ చలనచిత్ర పురస్కారాలులో ఈ సినిమాకు ఉత్తమ దర్శకుడు, ఉత్తమ నటి (సారిక) విభాగంలో అవార్డులు వచ్చాయి.

## కథా నేపథ్యం
2002లో గుల్బర్గ్ సొసైటీ మారణకాండ తర్వాత అదృశ్యమైన పదేళ్ల వయస్సు గల పార్సీ అబ్బాయి, అజహర్ మోడి (పర్జాన్ పిఠవాలా పాత్ర) నేపథ్యంలో వచ్చిన సినిమా ఇది. యదార్థ సంఘటన ఆధారంగా ఈ సినిమా రూపొందించబడింది. 2002లో గుజరాత్‌లో జరిగిన మత అల్లర్లలో అనేక సంఘటనలలో ఇదీ ఒకటి. తప్పిపోయిన కొడుకు ఆచూకీ కోసం పిఠవాలా కుటుంబం ప్రయత్నాన్ని ఈ సినిమా తెలియజేస్తుంది.

## నటవర్గం
* నసీరుద్దీన్ షా (సైరస్)
* కోరిన్ నెమెక్ (అల్లన్‌)
* సారిక (షెర్నాజ్)
* పర్జాన్ దస్తూర్ (పర్జాన్)
* పెర్ల్ బార్సివల్లా
* రాజ్ జుత్షి
* ఆసిఫ్ బస్రా
* పుష్పేంద్ర సైనీ
* రామ్ గోపాల్ బజాజ్
*షీబా చద్దా

## అవార్డులు, గౌరవాలు

## చిత్రమాలిక

Sarika.jpg| ఈ సినిమాలో *షెర్నాజ్‌గా* నటించినందుకు సారిక 2005 లో ఉత్తమ నటిగా జాతీయ చలనచిత్ర అవార్డును గెలుచుకుంది
The_child_star_of_Film_‘Parzania’,_Pearl_at_a_Press_Conference_at_the_36th_International_Film_Festival_of_India_–_2005_in_Panaji,_Goa_on_November_28,_2005.jpg| 2005లో జరిగిన ఐఎఫ్ఎఫ్ఐ చిత్రోత్సవంలో విలేకరుల సమావేశంలో ప్రసంగిస్తున్న పెర్ల్ బార్సివాల్లా


## మూలాలు

## బయటి లింకులు
* 
* 

వర్గం:2007 సినిమాలు
వర్గం:ఆంగ్ల భాషా సినిమాలు
వర్గం:హిందీ సినిమాలు
వర్గం:గుజరాతీ సినిమాలు
7 డేస్ 6 నైట్స్

**7 డేస్‌ 6 నైట్స్‌** 2021లో నిర్మిస్తున్న తెలుగు సినిమా. సుమంత్‌ ఆర్ట్‌ ప్రొడక్షన్స్‌ సమర్పణలో వైల్డ్‌ హనీ ప్రొడక్షన్స్‌, వింటేజ్‌ పిక్చర్స్‌,  ఏబిజి క్రియేషన్స్‌ బ్యానర్ల పై సుమంత్ అశ్విన్, ఎస్‌. రజనీకాంత్‌ నిర్మిస్తున్న ఈ చిత్రానికి ఎం. ఎస్. రాజు దర్శకత్వం వహిస్తున్నాడు.

ఈ చిత్రం 2022 జూన్ 24వ తేదీన విడుదల కానుంది.

## చిత్ర నిర్మాణం
‘7 డేస్ 6 నైట్స్’చిత్రాన్ని 9 మే 2021న ప్రకటించి.,ప్రీ లుక్ ను మే 9న విడుద‌ల‌ చేశారు. ఈ సినిమా షూటింగ్ జూన్ 21న హైదరాబాద్‌లో ప్రారంభమైంది. హైదరాబాద్, గోవా, మంగుళూరు, అండమాన్‌ నికోబార్‌ దీవుల్లో షూటింగ్‌ చేయనున్నట్టు చిత్ర నిర్మాతలు తెలిపారు.

## నటీనటులు
*సుమంత్ అశ్విన్ 
*మెహర్ చావల్ 
*రోహన్  
*కృతికా శెట్టి 
*సుష్మ
*రిషికా బాలి

## సాంకేతిక నిపుణులు
*బ్యానర్: సుమంత్‌ ఆర్ట్‌ ప్రొడక్షన్స్‌వైల్డ్‌ హనీ ప్రొడక్షన్స్‌వింటేజ్‌ పిక్చర్స్‌ఏబిజి క్రియేషన్స్‌
*నిర్మాతలు: సుమంత్ అశ్విన్ , రజనీకాంత్‌.ఎస్‌
*కథ, స్క్రీన్ ప్లే, దర్శకత్వం:ఎం. ఎస్. రాజు
*సంగీతం: సమర్థ్‌ గొల్లపూడి 
*సినిమాటోగ్రఫీ: నాని చమిడిశెట్టి
*లైన్‌ ప్రొడ్యూసర్‌: జె. శ్రీనివాసరాజు  
*ఎగ్జిక్యూటివ్‌ నిర్మాత: యువి సుష్మ  
*సహా నిర్మాత: మంతెన రాము

## మూలాలు

వర్గం:2021 తెలుగు సినిమాలు
వర్గం:2021 సినిమాలు